Blindspot

***Blindspot*** er en amerikansk kriminal- og drama-tv-serie laget av Martin Gero. Serien gikk på NBC fra 2015 til 2020.

## Handling
En kvinne, uten noen minner om sin egen fortid, blir funnet naken av FBI på Times Square i New York inne i en stor reiseveske med kroppen fullstendig dekket av intrikate tatoveringer. Hun vet ikke hva hun heter, hvordan hun havnet på Times Square, og hvem som ga henne alle tatoveringene. Oppdagelsen av denne kvinnen setter i gang et bredt og komplekst mysterium som umiddelbart fanger oppmerksomheten til FBI, og de oppdager at hver tatovering inneholder en ledetråd til en forbrytelse som er i ferd med å skje i fremtiden. Dette fører dem etter hvert til en omfattende konspirasjon, så de må løse hver eneste tatovering for å beskytte USA. Fra da av slutter hun seg til en gruppe FBI-agenter som består av Kurt Weller, Natasha Zapata, Edgar Reade og William Patterson, og underveis oppdager kvinnen at hun har en rekke ferdigheter - deriblant ferdigheter med skytevåpen og nærkamp - som kan hjelpe FBI med å utføre oppdragene deres. Samtidig forsøker kvinnen å oppdage sannheten om sin egen identitet. Men over tid viser det seg at hun faktisk var medlem av en terror-organisasjon kalt Sandstorm, som planlegger et storstilt angrep mot USA.

Organisasjonen kontakter henne, og forteller at det hele opprinnelig var hennes egen idé. Men at hun ikke husker noe av dette skyldes et stoff som ble gitt henne og også var en del av planen deres. Litt etter litt lærer hun mer om sin egen fortid. Hun møter også broren Roman sin og stemoren hennes, som er leder for Sandstorm. Hun kaller seg Shepherd og hun hadde oppdratt de foreldreløse Jane og Roman, og trene dem om til å bli mordere. Tilsynelatende er de kriminelle, men Sandstorm har lenge avdekket saker hvor CIA og FBI ikke har fulgt gjeldende lov og opptrer kriminelt. Derfor ønsker Sandstorm å bekjempe myndighetenes urettferdighet og korrupsjon. Snart vet ikke kvinnen lenger hvem som er de snille og hvem de slemme er - og hvem hun burde stole på. Hun blir en uvillig dobbeltagent, for både FBI og Sandstorm. Det viser seg at Sandstorm har en hemmelig undercover-agent hos FBI, og Sandstorm oppdager at hun er lojal mot FBI. Roman kan ikke få seg til å skyte søsteren sin fordi hun ikke er trofast om dem, så Shepherd kommer til å drepe dem begge. De klarer å rømme og hun injiserer Roman med det samme stoffet som gjorde at hun mistet hukommelsen i begynnelsen av TV-serien. Han husker derfor nesten ingenting, men han tror imidlertid at det var Shepherd som tok fra ham hukommelsen. Roman begynner deretter med å hjelpe FBI, og bekjempe Sandstorm. Men terroristene er alltid et skritt foran dem, og det storstilte terror-angrepet er nært forestående.

## Skuespillere
* Sullivan Stapleton som Kurt Weller, en spesialagent fra FBI i New York. Han blir med på etterforskningen rundt den tatoverte kvinnen, når navnet hans blir funnet tatovert på kroppen hennes. Han tror kvinnen heter Taylor Shaw, som han var venn med som barn. Men han oppdager etter hvert at kvinnen ikke er Taylor Shaw, og at den virkelige Taylor har vært død i flere år. 
* Jaimie Alexander som Remi Briggs (født Alice Kruger) en uidentifisert kvinne funnet naken og med hukommelsestap på Times Square. Til tross for at hun mangler minner, har Jane av og til tilbakeblikk fra sitt tidligere liv. På grunn av et arr i nakken og en DNA-test, blir hun identifisert som Taylor Shaw, Wellers nabo og barndomsvenn, som forsvant for 25 år siden og ble antatt død. Men faren til Weller tilstår på dødsleiet at han drepte den virkelige Taylor Shaw. Weller oppdager Taylors levninger ved en gammel camping-plass. Men DNA-testen ble forfalsket slik at det skulle se ut den tatoverte kvinnen var Taylor Shaw. Hun ble født Alice Kruger i Sør-Afrika. Shepherd adopterte henne til slutt, og oppdro henne som sin datter. I sesong 3 gifter hun seg med Weller, og de to flytter til Colorado for å holde seg nærmere Wellers datter Bethany.
* Rob Brown som Edgar Reade. En spesialagent fra FBI, og medlem av Wellers team. Han er forlovet med Megan Butani, en journalist. Men de avslutter etter hvert forholdet.
* Audrey Esparza som Natasha "Tasha" Zapata. En spesialagent fra FBI, og medlem av Wellers team. Tidligere arbeidet hun for NYPD, og sliter med spilleavhengighet som han forsøker å skjule for sine medarbeidere. Hun har følelser for Reade. I sesong 3 forlater hun FBI, og slutter seg til CIA.
* Ukweli Roach som Robert Borden. En psykiater som arbeider for FBI, og hjelper kvinnen med å forstå minnene hennes. Han blir senere avslørt for å være Nigel Thornton, en tidligere doktor, og en dobbeltagent for Sandstorm i FBI.
* Marianne Jean-Baptiste som Bethany Mayfair. Assisterende direktør for FBIs New York Field Office. Hun var tidligere FBI-kontakt for Operation: Daylight, et program for å presentere ulovlig innhentet informasjon for å påstå at opplysningene kommer fra pålitelige informanter. Kvinnens tatoveringer kan ha en tilknytning til Daylight.
* Archie Panjabi som Nas Kamal. Leder for Zero Division, en hemmelig avdeling av NSA. Hun har undersøkt Sandstorm i flere år. Han er med på en arbeidsoppgave med agenter fra både NSA og FBI. Denne gruppen inkluderer Wellers team, og den tatoverte kvinnen.
* Luke Mitchell som Roman Briggs (født Ian Kruger) er broren til den tatoverte kvinnen, og medlem av Sandstorm.
* Michelle Hurd som Ellen "Shepherd" Briggs. Adoptiv-moren til Roman og den tatoverte kvinnen, og leder for terror-gruppen Sandstorm. Hun var tidligere generalmajor i den amerikanske hæren wmed Defense Threat Reduction Agency, og har manipulert Wellers liv siden han var tenåring.
* Mary Elizabeth Mastrantonio som Madeline Burke. En stor aksjonær i selskapet HCI Global, som overtar dette selskapet etter å ha dødelig forgiftet Blake og de andre lederne som en del av en mystisk langsiktig plan. På slutten av sesongen trer planen hennes, Project: Helios, i kraft, og forårsaker et større strøm-brudd på østkysten av USA.

## Referanser


## Eksterne lenker
*